Hommikul läks uni ära kell kuus, kõndisin ringi võõras majas, otsisin  võõrast kapist võõrast teepuru ja tegin uue aasta esimese tee, piimaga. Istusin akna all ja vaatasin linde ja udu, mis jõelt tõusis. Maja naksus, justnagu keegi kõnniks kusagil veel. Paari tunni pärast hakkasid inimesed ärkama, pohmelli kurtma. Siis ma täitsin oma uue aasta esimese lubaduse ja keetsingi hommikuks putru. Ja teise lubaduse täitsin ka, tundes rõõmu väikestest asjadest   .